වව්නියාව පූවර්සන්කුලම්, කට්පගපුරම් ප්‍රදේශයේදී පවුල් ආරවුලක් දුරදිග යාමෙන් සැමියා විසින් සිය බිරිඳට පහර දී, භූමිතෙල් දමා ඝාතනය කර තිබෙනවා.සැමියා සහ බිරිඳ අතර වූ බහින්බස්වීමක් දුරදිග යාමෙන් සැමියා විසින් බිරිඳට පහරදී ඇති අතර, එහිදී එම කාන්තාව සිහිසුන්ව බිම වැටී ඇති බවයි පූවර්සන්කුලම් පොලීසිය පවසන්නේ.ඉන් පසුව සැමියා විසින් ඇයගේ සිරුරට භූමිතෙල් දමා  පුළුස්සා පලා ගොස් තිබෙනවා.අනතුරුව අසල්වාසීන් විසින් කාන්තාවගේ සිරුරෙහි හටගත් ගින්න නිවා දැමීමට පියවර ගනු ලැබුව ද, ඒ වන විටත් දැඩි ලෙස පිලිස්සී සිටි අදාළ කාන්තාව රෝහල්ගත කිරීමට පෙර, එම ස්ථානයේම ජීවිතක්ෂයට පත්ව සිටි බවයි පොලිස් විමර්ශනවලදී හෙළි වී ඇත්තේ.මෙලෙස පිලිස්සී මිය ගොස් ඇත්තේ, කට්පගපුරම් ප්‍රදේශයේ පදිංචි රාජේන්ද්‍රම් අනට්ට්‍රා නමැති 43 හැවිරිදි කාන්තාවක්.